Case ID: 1153850
Sentence 41: Xəbərdarlıq intizam tənbehi sayılmır.Göründüyü kimi, işçi əmək funksiyasını tam və ya qismən yerinə yetirmədikdə, yaxud keyfiyyətsiz yerinə yetirdikdə, bu Məcəllənin 10-cu maddəsində nəzərdə tutulan, həmçinin əmək müqaviləsi ilə müəyyən edilmiş vəzifələrini, müəssisədaxili intizam qaydalarını pozduqda işəgötürən intizam tənbehini verərkən işçinin şəxsiyyətini, kollektivdə nüfuzunu, peşəkarlıq səviyyəsini, onun törətdiyi xətanın xarakterini nəzərə alaraq işçi barəsində yuxarıda qeyd olunan intizam tənbehlərindən birini verə bilər.Sadalanan normaların tələblərini rəhbər tutaraq Vergilər Nazirliyi tərəfindən İddiaçı xidməti fəaliyyəti zamanı yol verdiyi nöqsanlara görə həm qanunvericilik, həm də vergilər nazirinin müvafiq əmrləri ilə təsdiq daxili intizam qaydalarının edilmiş bir çox müddəalarını kobud şəkildə pozduğu üçün işçinin şəxsiyyətini və onun törətdiyi xətanın xarakterini (ağırlıq dərəcəsini) nəzərə aldıqdan sonra barəsində məhz Əmək Məcəlləsinin 70-ci maddəsinin “ç” bəndinə əsasən vergi orqanlarında xidmətinə xitam verilməsi ilə bağlı intizam tənbehi tədbirinin verilməsi barədə qərar qəbul edilmişdir.Bundan əlavə, iddiaçıya vergi orqanlarında işlədiyi dövr ərzində işdən azad olunmasına səbəb olan və hazırda mübahisələndirdiyi intizam tənbehindən başqa, həmçinin xidməti vəzifələrinin icrası zamanı yol verdiyi nöqsanlara görə 2 dəfə “xəbərdarlıq” elan edilmiş, 1 dəfə “töhmət” və 1 dəfə “şiddətli töhmət” növündə intizam tənbehləri verilmişdir.İddiaçının mənəvi ziyanın ödənilməsi tələbinə dair bildiririk ki, “İnzibati icraat haqqında” Azərbaycan Respublikasının 89.1-ci maddəsinə görə inzibati orqanların qanunsuz qərarları (inzibati aktları) və ya hərəkətləri (hərəkətsizliyi) nəticəsində maraqlı şəxsə vurulmuş ziyana görə müvafiq inzibati orqan Azərbaycan Respublikasının Mülki Məcəlləsi ilə müəyyən olunmuş qaydada məsuliyyət daşıyır.Qeyd olunan maddələrin tələblərindən göründüyü kimi, inzibati orqanların ziyana görə məsuliyyətinin müəyyən edilməsi Mülki Məcəllədə nəzərdə tutulmuş qaydada həyata keçirilməlidir.Belə ki, Mülki Məcəlləsinin 1096-cı maddəsinə görə mülki hüquq pozuntusu (delikt) hüquqla və ya qanunla müdafiə edilən başqa şəxsə (zərərçəkənə) birbaşa ziyan və ya zərər vurulmasına gətirib çıxaran təqsirli, hüquqa zidd(mülki qanunvericiliyin normalarını pozan) əməldir (hərəkət və ya hərəkətsizlikdir).